Som svar til Brianigenigen.

Hej igen.

Den relative nye trafik/person-aftale gjorde, at nogle plugin-hybrider ikke blev så dyre, som man kunne forvente. Men du har ret i, at der er mange, der ikke har råd til den nye /kommende Mercedes C pluginhybrid eller Toyota Rav 4 plugin-hybrid. Jeg har lige tjekket priserne på Toyota Rav4 plugin-hybrid på Toyota Danmarks hjemmeside. Den koster fra 420.000 kr. Det er der jo mange - mig selv inklusiv - som ikke har råd til. Så der har du en god pointe.

Du har også ret i, at der er mange personer, der kører så¨langt i deres bil til hverdag, så rækkevidden på el ikke rækker. Jeg tror desværre, at vi i fremtiden vil se mange eksempler på, at der er nogle personer som private og som erhverv, der køber plugin-hybrider men som ikke burde gøre det, da de kører for langt til hverdag. Og der er nok en del, der af og til "glemmer" at oplade deres plugin-hybrider. Det er det store problem ved plugin-hybrider. Noget af dette problem kan måske reduceres, hvis man gør 1 liter benzin og 1 liter diesel dyrere via højere afgifter, mens at el ikke bliver for dyrt. Dette foreslog jeg politikerne under mit kendings-mærke Projekt Trafiksikkerhed i et af mine breve til dem. Desværre var der ikke flertal for den ide.

I et notat fra DTU læste jeg, at mange mennesker kun kører relativ kort distance i deres hverdag. Dette notat har flere år på bagen, så det kan have ændret sig siden den gang. Men i noget af det andet fagmateriale, som jeg har læst - eller i omtale af fagmateriale - vises der, at mange mennesker kører så korte ture hver dag, så de vil i hverdagen stort set kun køre på el i de nævnte Totoya og Mercedes C. Det er ihvertfald min vurdering. Men som du er inde på, er der mange, der ikke har råd til de nævnte Mercedes C og Toyota Rav4. Jeg kan desværre ikke finde de tekster om dette, som jeg har læst.

Som du og jeg har været inde på, at der store problemer med plugin-hybrider. Men som sagt tror jeg at el/benzin-, el/brint- eller el/methanol-pluginhybrider kan komme til at spille en vigtig brik i fremtiden. Det er nemlig usikkert hvor gode, bæredygtige og effektive og billige batterier i almindelige elbiler bliver i fremtiden. Måske er det bedre med nogle små batterier og så hjælp i form af benzin, brint eller methanol som i plugin-hybrider. Det må fremtiden vise.

God weekend.

Kærlig hilsen jan